Wing Commander II: Vengeance of the Kilrathi

Wing Commander II: Vengeance of the Kilrathi on Origin Systemsin kehittämä ja julkaisema avaruussimulaatiopeli, joka on julkaistu vuonna .

Peli on Chris Robertsin Wing Commanderin jatko-osa ja se säilytti ensimmäisen osan asetelman, jossa ihmisten johtaman Konfederaation ja kissamaisen soturikansan Kilrathin välillä vallitsee yhä sota.

WC2 painotti kuitenkin enemmän tarinankerrontaa, jota liikuttivat eteenpäin spriteanimoidut välianimaatiot ja peli oli ensimmäisiä, joissa ääninäyttely oli merkittävässä asemassa. Peli oli äänitiedostoineen eräs kooltaan laajimpia ja julkaisuaikanaan toimi vain kaikkein uusimmissa tietokoneissa.
Pelin tarina oli vähemmän vapaa, pelin kampanjarakenne oli nyt järjestelmällisempi ja pelaaja ei kyennyt enää ylenemään tai vastaanottamaan mitaleita saavutuksistaan. Siipimiehet eivät enää kuolleet pelaamisen yhteydessä, ellei se kuulunut varsinaiseen juoneen.

Peliin julkaistiin kaksi tehtävälevyä, Special Operations 1 (1991) ja 2 (1992).

WC2 on julkaistu osana kokoelmaa Wing Commander: The Kilrathi Saga (1997), johon sisältyivät kolme ensimmäistä Wing Commander -peliä lisälevyineen, mukaan lukien WC2:n erikseen ostettavat äänitiedostot.

 Vastaanotto 
Mikrobitin Niko Nirvi antoi arvostelussaan pelin DOS-versiolle Speech Packin kanssa 98 pistettä sadasta.Mikrobitti 11/1991, sivut 72–73Tietokonepelien vuosikirja Pelit 1991 syksy, sivut 94–95

Pelit-lehden Mikko Rintasaari antoi Special Operations 1 -lisäosalle 96 pistettä sadasta.Pelit 1/1992, sivut 32–33

Special Operations 2 -lisäosa sai Mikrobitin Petri Teittiseltä 90 pistettä sadastaMikrobitti 10/1992, sivut 66–67 ja Pelit-lehden Mikko Rintasaarelta 96 pistettä sadastaPelit 4/1992, sivu 43.

 Lähteet 

 Aiheesta muualla 


Luokka:Vuoden 1991 videopelit
Luokka:MS-DOS-pelit
Luokka:Simulaatiopelit
Luokka:Science fiction -videopelit
Luokka:FM Towns -pelit
Luokka:Wing Commander